Publication: Magyar Közlöny
Issue: MK-2008-174 (Year: 2008, Number: 174)
Era: 2004-2010
Section: 1995. évi CXVII. törvény módosítása
Paragraph Index: 328

(5) Ha a befektetési szolgáltató olyan megbízást teljesít, amelynek alapján az egyik fél tulajdonában lévõ értékpapír (értékpapír-letéti) számláról másik fél tulajdonában lévõ értékpapír (értékpapír-letéti) számlára értékpapír áthelyezésére kapott megbízást, és az ügyletben a részt vevõ személyekre (felekre) vonatkozó adatokból megállapítható, hogy azok egyike vagy mindegyike magánszemély, olyan igazolást ad ki, amely tartalmazza az ügylet szereplõinek azonosító adatait, adóazonosító jelét/adószámát, az áthelyezett értékpapír fajtáját, névértékét, valamint – ha a megbízást adó fél igazolja, vagy arról nyilatkozik – az értékpapír átruházása ellenében megszerzett bevételt, továbbá amelyben felhívja a figyelmet arra, hogy az értékpapír átruházásából származó és/vagy értékpapír formájában megszerzett jövedelem után az adókötelezettséget a jövedelem szerzési jogcíme szerinti rendelkezéseknek megfelelõen kell teljesíteni. A befektetési szolgáltató ezen kötelezettsége nem érinti az ügyletben félként részt vevõ kifizetõ adókötelezettségét.”

Source: https://magyarkozlony.hu/hivatalos-lapok/c4bb89b552369d6554aaa7ddab55c1d27200e3e7/dokumentumok/06d49fc7e13d9631b4a8a2a9e086f9fdc3ec082d/letoltes